Obmedzujúce opatrenie možno uložiť páchateľovi priestupku na úseku ochrany pred alkoholizmom a inými toxikomániami, priestupku proti verejnému poriadku a priestupku proti občianskemu spolunažívaniu, priestupku proti majetku alebo priestupku podľa osobitného predpisu. Obmedzujúce opatrenie musí byť primerané povahe a závažnosti spáchaného priestupku; možno ho uložiť len spolu so sankciou a najdlhšie na jeden rok.
§ 17 ods. 1 zákona č. 372/1990 Zb. o priestupkoch.
druh ochranného opatrenia v priestupkovom práve, ktoré spočíva v zákaze navštevovať určené verejne prístupné miesta a miestnosti, v ktorých sa podávajú alkoholické nápoje alebo konajú verejné telovýchovné, športové alebo kultúrne podujatia
PODĽA: Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.